title: Provedbena uredba Komisije (EU) br. 579/2012 od 29. lipnja 2012. o izmjeni Uredbe (EZ) br. 607/2009 o utvrđivanju detaljnih pravila za primjenu Uredbe Vijeća (EZ) br. 479/2008 u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označivanja i prezentiranja određenih proizvoda u sektoru vina

text:
               15/Sv. 24

               HR

               Službeni list Europske unije

               100

         32012R0579

               L 171/4

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 579/2012
   od 29. lipnja 2012.
   o izmjeni Uredbe (EZ) br. 607/2009 o utvrđivanju detaljnih pravila za primjenu Uredbe Vijeća (EZ) br. 479/2008 u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označivanja i prezentiranja određenih proizvoda u sektoru vina
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 121. prvi stavak točku (m), u vezi s njenim člankom 4.,
   uzimajući u obzir Direktivu 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (2), a posebno njezin članak 6. stavak 3.a drugi podstavak točku (a),
   budući da:

               (1)

               Za pića koja sadržavaju više od 1,2 % alkohola po volumenu, članak 6. stavak 3.a prvi podstavak Direktive 2000/13/EZ propisuje obvezu označivanja svih sastojaka utvrđenih u stavku 4 točki (a) tog članka i navedene u Prilogu III. toj Direktivi,

               (2)

               Izuzeće od te obveze u pogledu vina, u smislu Priloga XI.b Uredbi (EZ) br. 1234/2007, koje je stavljeno na tržište ili označeno prije 30. lipnja 2012. do isteka zaliha, kako je utvrđeno u Direktivi Komisije 2007/68/EZ (3), kako je izmijenjena Uredbom (EU) br. 1266/2010 (4), više se ne primjenjuje nakon 30. lipnja 2012.

               (3)

               Stoga je neophodno utvrditi podrobna pravila za označivanje ovih pića, uključujući navođenje sastojaka iz članka III.a Direktive 2000/13/EZ koji se koriste za pripremu tih pića, ako se njihovo prisustvo može prepoznati u krajnjem proizvodu koristeći metode analize iz članka 120.g Uredbe (EZ) 1234/2007 i ako se oni shodno tome moraju smatrati sastojcima u smislu članka 6. stavka 4. točke (a) Direktive 2001/13/EZ.

               (4)

               U višejezičnom kontekstu, označivanje proizvoda korištenjem simbola može poboljšati čitljivost podataka za potrošače i ponuditi im bolja jamstva. Stoga operaterima treba dati mogućnost nadopune pisanih podataka sa simbolima.

               (5)

               Stoga bi Uredbu Komisije (EZ) br. 607/2009 (5) trebalo na odgovarajući način izmijeniti.

               (6)

               Kako bi se spriječilo da nova pravila utječu na stavljanje već označenih proizvoda na tržište, potrebno je navesti kako se ona primjenjuju samo na vina koja su u potpunosti ili djelomično pripremljena od grožđa ubranog 2012. godine ili kasnije i označena nakon 30. lipnja 2012.

               (7)

               Mjere predviđene ovom Uredbom u skladu su s mišljenjem Upravljačkog odbora za zajedničko uređenje tržišta poljoprivrednih proizvoda,

         DONIJELA JE OVU UREDBU:
   Članak 1.
   Uredba (EZ) br. 607/2009 mijenja se kako slijedi:

               1.

               Članak 51. mijenja se kako slijedi:
               „Članak 51.
               Primjene određenih horizontalnih pravila Zajednice.
               1.   Za potrebe označivanja sastojaka iz članka 6. stavka 3.a Direktive 2000/13/EZ, izrazi, koji se koriste za sulfate, mlijeko i proizvode dobivene od mlijeka, te jaja i proizvode dobivene od jaja moraju biti oni koji su navedeni u dijelu A Priloga X.
               2.   Izraze iz stavka 1. po potrebi mogu dopunjavati simboli prikazani u dijelu B Priloga X.”

               2.

               Prilog X. zamjenjuje se sadržajem Priloga ovoj Uredbi.

         Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se, u pogledu izraza koji se odnose na mlijeko i proizvode dobivene od mlijeka te jaja i proizvode od jaja iz članka 51. stavka 1. Uredbe (EZ) 607/2009, kako je izmijenjena ovom Uredbom, te na vina iz Priloga XI.b Uredbi (EZ) br. 1234/2007, koja su djelomično ili u potpunosti proizvedena od grožđa ubranog 2012. godine ili kasnije i označena nakon 30. lipnja 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. lipnja 2012.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 109, 6.5.2000., str. 29.

      (3)  SL L 310, 28.11.2007., str. 11.

      (4)  SL L 347, 31.12.2010., str. 27.

      (5)  SL L 193 24.7.2009., str. 60.
   PRILOG

         „PRILOG X.
         DIO A

            Izrazi iz članka 51. stavka 1.

                     Jezik

                     Izrazi za sulfate

                     Izrazi za jaja i proizvode od jaja

                     Izrazi za mlijeko i proizvode od mlijeko

                     na bugarskom

                        ‚сулфити’ ili ‚серен диоксид’

                        ‚яйце’, ‚яйчен протеин’, ‚яйчен продукт’, ‚яйчен лизозим’ ili ‚яйчен албумин’

                        ‚мляко’, ‚млечни продукти’, ‚млечен казеин’ ili ‚млечен протеин’

                     na španjolskom

                        ‚sulfitos’ ili ‚dióxido de azufre’

                        ‚huevo’, ‚proteína de huevo’, ‚ovoproducto’, ‚lisozima de huevo’ ili ‚ovoalbúmina’

                        ‚leche’, ‚productos lácteos’, ‚caseína de leche’ ili ‚proteína de leche’

                     na češkom

                        ‚siřičitany’ili ‚oxid siřičitý’

                        ‚vejce’, ‚vaječná bílkovina’, ‚výrobky z vajec’, ‚vaječný lysozym’ ili ‚vaječný albumin’

                        ‚mléko’, ‚výrobky z mléka’, ‚mléčný kasein’ ili ‚mléčná bílkovina’

                     na danskom

                        ‚sulfitter’ ili ‚svovldioxid’.

                        ‚æg’, ‚ægprotein’, ‚ægprodukt’, ‚æglysozym’, ili ‚ægalbumin’

                        ‚mælk’, ‚mælkeprodukt’, ‚mælkecasein’ ili ‚mælkeprotein’,

                     na njemačkom

                        ‚Sulfite’ ili ‚Schwefeldioxid’

                        ‚Ei’, ‚Eiprotein’, ‚Eiprodukt’, ‚Lysozym aus Ei’ ili ‚Albumin aus Ei’

                        ‚Milch’, ‚Milcherzeugnis’, ‚Kasein aus Milch’ ili ‚Milchprotein’

                     na estonskom

                        ‚sulfitid’ ili ‚vääveldioksiid’

                        ‚muna’, ‚munaproteiin’, ‚munatooted’, ‚munalüsosüüm’ ili‚munaalbumiin’…

                        ‚piim’, ‚piimatooted’, ‚piimakaseiin’ili ‚piimaproteiin’

                     na grčkom

                        ‚θειώδη’, ‚διοξείδιο του θείου’ ili ‚ανυδρίτης του θειώδους οξέος’

                        ‚αυγό’, ‚πρωτεΐνη αυγού’, ‚προϊόν αυγού’, ‚λυσοζύμη αυγού’ ili ‚αλβουμίνη αυγού’

                        ‚γάλα’, ‚προϊόντα γάλακτος’, ‚καζεΐνη γάλακτος’ ili ‚πρωτεΐνη γάλακτος’

                     na engleskom

                        ‚sulphites’, ‚sulfites’, ‚sulphur dioxide’ ili ‚sulfur dioxide’

                        ‚egg’, ‚egg protein’, ‚egg product’, ‚egg lysozyme’ ili‚egg albumin’

                        ‚milk’, ‚milk products’, ‚milk casein’ ili ‚milk protein’

                     na francuskom

                        ‚sulfites’ ili ‚anhydride sulfureux’

                        ‚oeuf’, ‚protéine de l’oeuf’, ‚produit de l’oeuf’, ‚lysozyme de l’oeuf’ ili ‚albumine de l’oeuf’

                        ‚lait’, ‚produits du lait’, ‚caséine du lait’ ili ‚protéine du lait’

                     na talijanskom

                        ‚solfiti’, ili ‚anidride solforosa’

                        ‚uovo’, ‚proteina dell’uovo’, ‚derivati dell’uovo’, ‚lisozima da uovo’ ili ‚ovoalbumina’

                        ‚latte’, ‚derivati del latte’, ‚caseina del latte’ ili ‚proteina del latte’

                     na latvijskom

                        ‚sulfīti’ ili ‚sēra dioksīds’

                        ‚olas’, ‚olu olbaltumviela’, ‚olu produkts’, ‚olu lizocīms’ ili ‚olu albumīns’

                        ‚piens’, ‚piena produkts’, ‚piena kazeīns’ ili ‚piena olbaltumviela’

                     na litavskom

                        ‚sulfitai’ ili ‚sieros dioksidas’

                        ‚kiaušiniai’, ‚kiaušinių baltymai’, ‚kiaušinių produktai’, ‚kiaušinių lizocimas’ ili ‚kiaušinių albuminas’

                        ‚pienas’, ‚pieno produktai’, ‚pieno kazeinas’ ili ‚pieno baltymai’

                     na mađarskom

                        ‚szulfitok’ ili ‚kén-dioxid’

                        ‚tojás’, ‚tojásból származó fehérje’, ‚tojástermék’, ‚tojásból származó lizozim’ ili ‚tojásból származó albumin’

                        ‚tej’, ‚tejtermékek’, ‚tejkazein’ ili ‚tejfehérje’

                     na malteškom

                        ‚sulfiti’, ili’diossidu tal-kubrit’

                        ‚bajd’, ‚proteina tal-bajd’, ‚prodott tal-bajd’, ‚liżożima tal-bajd’ili ‚albumina tal-bajd’

                        ‚ħalib’, ‚prodotti tal-ħalib’, ‚kaseina tal-ħalib’ ili ‚proteina tal-ħalib’

                     na nizozemskom

                        ‚sulfieten’ ili ‚zwaveldioxide’

                        ‚ei’, ‚eiproteïne’, ‚eiderivaat’, ‚eilysozym’ ili ‚eialbumine’

                        ‚melk’, ‚melkderivaat’, ‚melkcaseïne’ ili ‚melkproteïnen’

                     na poljskom

                        ‚siarczyny’, ‚dwutlenek siarki’ ili ‚ditlenek siarki’

                        ‚jajo’, ‚białko jaja’, ‚produkty z jaj’, ‚lizozym z jaja’ ili ‚albuminę z jaja’

                        ‚mleko’, ‚produkty mleczne’, ‚kazeinę z mleka’ ili ‚białko mleka’

                     na portugalskom

                        ‚sulfitos’ ili ‚dióxido de enxofre’

                        ‚ovo’, ‚proteína de ovo’, ‚produto de ovo’, ‚lisozima de ovo’ ili ‚albumina de ovo’

                        ‚leite’, ‚produtos de leite’, ‚caseína de leite’ ili ‚proteína de leite’

                     na rumunjskom

                        ‚sulfiți’ ili ‚dioxid de sulf’

                        ‚ouă’, ‚proteine din ouă’, ‚produse din ouă’, ‚lizozimă din ouă’ ili ‚albumină din ouă’

                        ‚lapte’, ‚produse din lapte’, ‚cazeină din lapte’ ili ‚proteine din lapte’

                     na slovačkom

                        ‚siričitany’ ili ‚oxid siričitý’

                        ‚vajce’, ‚vaječná bielkovina’, ‚výrobok z vajec’, ‚vaječný lyzozým’ ili ‚vaječný albumín’

                        ‚mlieko’, ‚výrobky z mlieka’, ‚mliečne výrobky’, ‚mliečny kazeín’ ili ‚mliečna bielkovina’

                     na slovenskom

                        ‚sulfiti’ ili ‚žveplov dioksid’

                        ‚jajce’, ‚jajčne beljakovine’, ‚proizvod iz jajc’, ‚jajčni lizocim’ ili ‚jajčni albumin’

                        ‚mleko’, ‚proizvod iz mleka’, ‚mlečni kazein’ ili ‚mlečne beljakovine’

                     na finskom

                        ‚sulfiittia’, ‚sulfiitteja’ li’rikkidioksidia’

                        ‚kananmunaa’, ‚kananmunaproteiinia’, ‚kananmunatuotetta’, ‚lysotsyymiä (kananmunasta)’ li ‚kananmuna-albumiinia’

                        ‚maitoa’, ‚maitotuotteita’, ‚kaseiinia (maidosta)’ ili‚maitoproteiinia’

                     na švedskom

                        ‚sulfiter’ ili ‚svaveldioxid’

                        ‚ägg’, ‚äggprotein’, ‚äggprodukt’, ‚ägglysozym’ ili ‚äggalbumin’

                        ‚mjölk’, ‚mjölkprodukter’, ‚mjölkkasein’ ili ‚mjölkprotein’

               DIO B

            Simboli navedena u članku 51. stavku 2.

                        ”


title: Provedbena uredba Komisije (EU) br. 1014/2013 оd 22. listopada 2013. o izmjeni uredaba (EZ) br. 2380/2001, (EZ) br. 1289/2004, (EZ) br. 1455/2004, (EZ) br. 1800/2004, (EZ) br. 600/2005, (EU) br. 874/2010, provedbenih uredaba (EU) br. 388/2011, (EU) br. 532/2011 i (EU) br. 900/2011 u pogledu naziva nositelja odobrenja za određene dodatke hrani za životinje  Tekst značajan za EGP

text:
               23.10.2013

               HR

               Službeni list Europske unije

               L 281/1

         PROVEDBENA UREDBA KOMISIJE (EU) br. 1014/2013
   оd 22. listopada 2013.
   o izmjeni uredaba (EZ) br. 2380/2001, (EZ) br. 1289/2004, (EZ) br. 1455/2004, (EZ) br. 1800/2004, (EZ) br. 600/2005, (EU) br. 874/2010, provedbenih uredaba (EU) br. 388/2011, (EU) br. 532/2011 i (EU) br. 900/2011 u pogledu naziva nositelja odobrenja za određene dodatke hrani za životinje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:

               (1)

               U skladu s člankom 13. stavkom 3. Uredbe (EZ) br. 1831/2003 poduzeće Pfizer Ltd. podnijelo je zahtjev za promjenu naziva nositelja odobrenja u vezi s uredbama Komisije (EZ) br. 2380/2001 (2), (EZ) br. 1289/2004 (3), (EZ) br. 1455/2004 (4), (EZ) br. 1800/2004 (5), (EZ) br. 600/2005 (6), (EU) br. 874/2010 (7), provedbenim uredbama Komisije (EU) No 388/2011 (8), (EU) br. 532/2011 (9) i (EU) br. 900/2011 (10).

               (2)

               Podnositelj zahtjeva tvrdi da kao rezultat odluke poduzeća Pfizer Ltd. da svoj odjel za zdravlje životinja pretvori u samostalno poduzeće pod nazivom Zoetis Belgium SA i na njega prenese sva odobrenja za stavljanje u promet kokcidiostatika, potonji ima prava za stavljanje na tržište dodataka dekokvinat, lasalocid A natrij, maduramicin amonij alfa, robenidin hidroklorid i salinomicin.

               (3)

               Predložena promjena uvjeta odobrenja u potpunosti je administrativne prirode i ne podrazumijeva novu procjenu dotičnih dodataka. Europska agencija za sigurnost hrane obaviještena je o zahtjevu.

               (4)

               Kako bi se podnositelju zahtjeva omogućilo korištenje prava stavljanja na tržište pod nazivom Zoetis Belgium SA, potrebno je izmijeniti uvjete odgovarajućih odobrenja.

               (5)

               Uredbe (EZ) br. 2380/2001, (EZ) br. 1289/2004, (EZ) br. 1455/2004, (EZ) br. 1800/2004, (EZ) br. 600/2005, (EU) br. 874/2010 i provedbene uredbe (EU) br. 388/2011, (EU) br. 532/2011 i (EU) br. 900/2011 trebalo bi stoga na odgovarajući način izmijeniti.

               (6)

               Budući da izmjene uvjeta odobrenja nisu povezane sa sigurnosnim razlozima, primjereno je osigurati prijelazno razdoblje tijekom kojeg se mogu iskoristiti postojeće zalihe.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Izmjene Uredbe (EZ) br. 2380/2001
   U drugom stupcu Priloga riječi „Pfizer Ltd” zamjenjuju se riječima „Zoetis Belgium SA”.
   Članak 2.
   Izmjene Uredbe (EZ) br. 1289/2004
   U drugom stupcu Priloga riječi „Pfizer Ltd” zamjenjuju se riječima „Zoetis Belgium SA”.
   Članak 3.
   Izmjene Uredbe (EZ) br. 1455/2004
   U drugom stupcu Priloga riječi „Pfizer Ltd” zamjenjuju se riječima „Zoetis Belgium SA”.
   Članak 4.
   Izmjene Uredbe (EZ) br. 1800/2004
   U drugom stupcu Priloga riječi „Pfizer Ltd” zamjenjuju se riječima „Zoetis Belgium SA”.
   Članak 5.
   Izmjene Uredbe (EZ) br. 600/2005
   U drugom stupcu Priloga I. riječi „Pfizer Ltd” zamjenjuju se riječima „Zoetis Belgium SA”.
   Članak 6.
   Izmjene Uredbe (EU) br. 874/2010
   Uredba (EU) br. 874/2010 mijenja se kako slijedi:

               (a)

               u naslovu se riječi „Alpharma (Belgija) BVBA” zamjenjuju riječima „Zoetis Belgium SA”;

               (b)

               u drugom stupcu Priloga riječi „Pfizer Ltd” zamjenjuju se riječima „Zoetis Belgium SA”.

         Članak 7.
   Izmjene Provedbene uredbe (EU) br. 388/2011
   Provedbena uredba (EU) br. 388/2011 mijenja se kako slijedi:

               (a)

               u naslovu se riječi „Alpharma (Belgium) BVBA” zamjenjuju riječima „Zoetis Belgium SA”;

               (b)

               u drugom stupcu Priloga riječi „Pfizer Ltd” zamjenjuju se riječima „Zoetis Belgium SA”.

         Članak 8.
   Izmjene Provedbene uredbe (EU) br. 532/2011
   Provedbena uredba (EU) br. 532/2011 mijenja se kako slijedi:

               (a)

               u naslovu se riječi „Alpharma Belgium BVBA” zamjenjuju riječima „Zoetis Belgium SA”;

               (b)

               u drugom stupcu Priloga I. riječi „Pfizer Ltd” zamjenjuju se riječima „Zoetis Belgium SA”.

         Članak 9.
   Izmjene Provedbene uredbe (EU) br. 900/2011
   Provedbena uredba (EU) br. 900/2011 mijenja se kako slijedi:

               (a)

               u naslovu se riječi „Alpharma (Belgija) BVBA” zamjenjuju riječima „Zoetis Belgium SA”;

               (b)

               u drugom stupcu Priloga Uredbi (EU) br. 900/2011 riječi „Pfizer Ltd” zamjenjuju se riječima „Zoetis Belgium SA”.

         Članak 10.
   Prijelazne mjere
   Postojeće zalihe proizvedene i označene prije 12. studenoga 2013. u skladu s pravilima koja su bila na snazi prije 12. studenoga 2013. mogu se nastaviti stavljati na tržište i koristiti do njihova isteka.
   Članak 11.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje na sve države članice.
      Sastavljeno u Bruxellesu 22. listopada 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  Uredba Komisije (EZ) br. 2380/2001 od 5. prosinca 2001. o desetogodišnjem odobrenju dodatka hrani za životinje (SL L 321, 6.12.2001., str. 18.).

      (3)  Uredba Komisije (EZ) br. 1289/2004 od 14. srpnja 2004. o odobravanju na 10 godina dodatka hrani za životinje Deccox®, koji pripada skupini „Kokcidiostatici i ostale ljekovite tvari” (SL L 243, 15.7.2004., str. 15.).

      (4)  Uredba Komisije (EZ) br. 1455/2004 od 16. kolovoza 2004. o odobravanju na 10 godina dodatka hrani za životinje „Avatec 15 %”, koji pripada skupini „Kokcidiostatici i ostale ljekovite tvari” (SL L 269, 17.8.2004., str. 14.).

      (5)  Uredba Komisije (EZ) br. 1800/2004 od 15. listopada 2004. o odobravanju na 10 godina dodatka hrani za životinje „Cycostat 66G”, koji pripada skupini „Kokcidiostatici i ostale ljekovite tvari” (SL L 317, 16.10.2004., str. 37.).

      (6)  Uredba Komisije (EZ) br. 600/2005 od 18. travnja 2005. o novom odobrenju na 10 godina kokcidiostatika kao dodatka hrani za životinje, privremenom odobrenju dodatka hrani za životinje i trajnom odobrenju određenih dodataka hrani za životinje (SL L 99, 19.4.2005., str. 5.).

      (7)  Uredba Komisije (EU) br. 874/2010 od 5. listopada 2010. o odobrenju lasalocid A natrija kao dodatka hrani za pure do 16 tjedana (nositelj odobrenja Alpharma (Belgija) BVBA) i izmjeni Uredbe (EZ) br. 2430/1999 (SL L 263, 6.10.2010., str. 1).

      (8)  Provedbena uredba Komisije (EU) br. 388/2011 od 19. travnja 2011. o odobrenju maduramicin amonij alfa kao dodatka hrani za životinje za piliće za tov (nositelj odobrenja Alpharma (Belgium) BVBA) i izmjeni Uredbe (EZ) br. 2430/1999 (SL L 104, 20.4.2011., str. 3.).

      (9)  Provedbena uredba Komisije (EU) br. 532/2011 od 31. svibnja 2011. o odobrenju robenidin hidroklorida kao dodatka hrani za životinje za kuniće za rasplod i kuniće za tov (nositelj odobrenja Alpharma Belgium BVBA) i o izmjeni uredbi (EZ) br. 2430/1999 i (EZ) br. 1800/2004 (SL L 146, 1.6.2011., str. 7.).

      (10)  Provedbena uredba Komisije (EU) br. 900/2011 od 7. rujna 2011. o odobrenju lasalocid A natrija kao dodatka hrani za životinje za fazane, biserke, prepelice i jarebice osim ptica nesilica (nositelj odobrenja Alpharma (Belgija) BVBA) (SL L 231, 8.9.2011., str. 15.).


title: Provedbena uredba Komisije (EU) br. 1241/2013 оd 25. studenoga 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Aceite Sierra del Moncayo (ZOI))

text:
               4.12.2013

               HR

               Službeni list Europske unije

               L 323/3

         PROVEDBENA UREDBA KOMISIJE (EU) br. 1241/2013
   оd 25. studenoga 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Aceite Sierra del Moncayo (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Španjolske za upis naziva „Aceite Sierra del Moncayo” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Aceite Sierra del Moncayo” potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 187, 29.6.2013., str. 19.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.5.   Ulja i masti (maslac, margarin, ulja itd.)

      ŠPANJOLSKA
      Aceite Sierra del Moncayo (ZOI)


title: Provedbena uredba Komisije (EU) 2015/805 оd 19. svibnja 2015. o razvrstavanju određene robe u kombiniranu nomenklaturu

text:
               23.5.2015

               HR

               Službeni list Europske unije

               L 128/10

         PROVEDBENA UREDBA KOMISIJE (EU) 2015/805
   оd 19. svibnja 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu (1) tablice u Prilogu ovoj Uredbi potrebno je razvrstati u odgovarajuću oznaku KN iz stupca (2), a na temelju obrazloženja navedenog u stupcu (3) te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. svibnja 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1)

                  (2)

                  (3)

                  Elektronički instrument (tzv. „otklonski žiroskop”) težine 35 g, koji se sastoji od najviše tri senzora kutne brzine u kućištu dimenzija 24 × 24 × 28 mm. Kućište također sadržava senzor temperature i raznu elektroniku te je na njemu kabel.
                  Instrument mjeri kutnu brzinu u rasponu od otprilike 50 – 1 200  °/s (stupnjeva u sekundi) i zahvaljujući elektroničkim komponentama emitira električni signal proporcionalan izmjerenim vrijednostima. Signal se ne prikazuje na instrumentu, nego se kabelom prenosi na druge aparate s kojima je povezan.
                  Senzor temperature daje informacije za kompenziranje eventualnih varijacija izlaznog signala uzrokovanih promjenama temperature.
                  Namjena je instrumenta davanje uputa o pravilnom položaju za rad raznim aparatima kao što su vjetroturbine, motori ili industrijski strojevi.

                  9031 80 38

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 3 uz poglavlje 90. i tekstom oznaka KN 9031 , 9031 80  i 9031 80 38 .
                  Kako instrument sadržava i senzore kutne brzine i senzor temperature, riječ je o složenom stroju koji je sklopljen da bi nastala cjelina u smislu napomene 3 uz poglavlje 90. (napomena 3 uz odsjek XVI). S obzirom na to da se senzor temperature uglavnom upotrebljava za pružanje informacija za kompenziranje izlaznog signala, glavnu funkciju instrumenta obavljaju senzori kutne brzine.
                  Kako se instrument ne upotrebljava za navigaciju, isključeno je njegovo razvrstavanje u tarifni broj 9014  kao navigacijskih instrumenata ili kao njihovih dijelova i pribora.
                  Iako instrument mjeri broj stupnjeva u sekundi, nije sličan mjeračima brzine iz tarifnog broja 9029  jer se mjerene vrijednosti ne prikazuju na instrumentu, nego se u obliku električnog signala prenose na druge aparate.
                  Predmet se stoga razvrstava u oznaku KN 9031 80 38  kao ostale elektroničke instrumente, aparate i strojeve za mjerenje i provjeru ako nisu navedeni niti uključeni na drugom mjestu u poglavlju 90.


title: Provedbena uredba Komisije (EU) br. 1132/2013 оd 7. studenoga 2013. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Stelvio/Stilfser (ZOI)]

text:
               13.11.2013

               HR

               Službeni list Europske unije

               L 302/20

         PROVEDBENA UREDBA KOMISIJE (EU) br. 1132/2013
   оd 7. studenoga 2013.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Stelvio/Stilfser (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Stelvio”/„Stilfser”, registriranu u skladu s Uredbom Komisije (EZ) br. 148/2007 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije u vezi s nazivom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 46, 16.2.2007., str. 14.

      (3)  SL C 77, 15.3.2013., str. 29.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.3.   Sirevi

      ITALIJA
      Stelvio/Stilfser (ZOI)


title: Provedbena uredba Komisije (EU) br. 862/2013 оd 5. rujna 2013. o odobravanju izmjene koja nije manja specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Casatella Trevigiana (ZOI)]

text:
               7.9.2013

               HR

               Službeni list Europske unije

               L 240/15

         PROVEDBENA UREDBA KOMISIJE (EU) br. 862/2013
   оd 5. rujna 2013.
   o odobravanju izmjene koja nije manja specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Casatella Trevigiana (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredba (EU) br. 1151/2012 stupila je na snagu 3. siječnja 2013. Tom Uredbom ukida se i zamjenjuje Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 9. stavkom 1. prvim podstavkom Uredbe (EZ) br. 510/2006, Komisija je ispitala zahtjev Italije za odobrenje izmjena specifikacije za zaštićenu oznaku izvornosti „Casatella Trevigiana” registriranu u skladu s Uredbom Komisije (EZ) br. 487/2008 (3).

               (3)

               Budući da dotična izmjena nije manja Komisija je u Službenom listu Europske unije
                   (4) objavila zahtjev za izmjenu kako je predviđeno člankom 6. stavkom 2. Uredbe (EZ) br. 510/2006. Kako Komisiji nije dostavljen ni jedan prigovor u smislu članka 7. navedene Uredbe, izmjene je potrebno odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije za naziv u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. rujna 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL L 143, 3.6.2008., str. 12.

      (4)  SL C 322, 24.10.2012., str. 4.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.3.   Sirevi

      ITALIJA
      Casatella Trevigiana (ZOI)


title: Provedbena uredba Komisije (EU) br. 264/2013 od 18. ožujka 2013. o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Cipolla Rossa di Tropea Calabria (ZOZP))

text:
               15/Sv. 25

               HR

               Službeni list Europske unije

               219

         32013R0264

               L 082/28

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 264/2013
   od 18. ožujka 2013.
   o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Cipolla Rossa di Tropea Calabria (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 53. stavak 2.,
   budući da:

               (1)

               Uredba (EU) br. 1151/2012 stupila je na snagu 3. siječnja 2013. Ona je zamijenila i stavila izvan snage Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s prvim podstavkom članka 9. stavka 1. Uredbe (EZ) br. 510/2006, Komisija je ispitala zahtjev Italije za odobrenje izmjena specifikacije za zaštićenu oznaku zemljopisnog podrijetla „Cipolla Rossa di Tropea Calabria” registriranu u skladu s Uredbom Komisije (EZ) br. 284/2008 (3).

               (3)

               Cilj zahtjeva je izmijeniti specifikaciju radi navođenja prezentiranja, pakiranja i označivanja luka.

               (4)

               Komisija je ispitala predmetne izmjene i zaključila da su opravdane. S obzirom da se radi o manjoj izmjeni, Komisija je može odobriti bez primjene postupka propisanog u člancima 50. do 52. Uredbe (EU) br. 1151/2012,

         DONIJELA JE OVU UREDBU:
   Članak 1.
   Specifikacija za zaštićenu oznaku zemljopisnog podrijetla „Cipolla Rossa di Tropea Calabria” ovim se izmjenjuje u skladu s Prilogom I. ovoj Uredbi.
   Članak 2.
   Prilog II. ovoj Uredbi sadržava Jedinstveni dokument koji utvrđuje glavne točke specifikacije.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. ožujka 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL L 86, 28.3.2008., str. 21.
   PRILOG I.
   U specifikaciji za zaštićenu oznaku zemljopisnog podrijetla „Cipolla Rossa di Tropea Calabria” odobravaju se sljedeće izmjene:

               —

               tekst iz članka 5. stavaka 6. i 7.:

                  „Nakon berbe, s glavica mladog luka mora se odstraniti vanjska kora s ostacima zemlje; njegove stabljike se tada režu na dužinu od 40 cm prije nego se svežu u male svežnjeve spremne za utovar u sanduke.
                  Kada se luk jede svjež („svježi luk”), kora se odstranjuje s glavica i režu se sve stabljike duže od 60 cm; luk se tada veže u svežnjeve težine 5 do 8 kg i utovaruje u sanduke različitih veličina.”

               zamjenjuje se sljedećim tekstom:

                  „Nakon berbe, s glavica mladog luka mora se odstraniti vanjska kora s ostacima zemlje; njegove stabljike se tada režu na dužinu između 30 i 60 cm prije nego se svežu u male svežnjeve spremne za utovar u sanduke.
                  Kada se luk jede svjež („svježi luk”), kora se odstranjuje s glavica i sve stabljike se režu na dužinu između 35 i 60 cm; luk se tada prikuplja u svežnjeve težine 1,5 do 6 kg i utovaruje u sanduke različitih veličina.”

               —

               tekst iz članka 9. stavka 2.:

                  „Glavice označene sa ZOZP-om „Cipolla Rossa di Tropea Calabria” mogu se staviti u prodaju samo ako se poštuje sljedeći postupak:

                              —

                              ‚cipollotti’ (mladi luk) se povezuje u manje svežnje i pakira u male kartonske, plastične ili drvene sanduke, pripravljene za prodaju,

                              —

                              ‚cipolle da consumo fresco’ (svježi luk) se veže u svežnje od 5 do 8 kg i potom pakira u sanduke različitih veličina.”

               zamjenjuje se sljedećim tekstom:

                  „Glavice označene s ZOZP-om „Cipolla Rossa di Tropea Calabria” mogu se staviti u prodaju samo ako se poštuje sljedeći postupak:

                              —

                              ‚cipollotti’ (mladi luk) se povezuje u manje svežnje i polaže u male kartonske, plastične ili drvene sanduke, pripravljene za prodaju,

                              —

                              ‚cipolle da consumo fresco’ (svježi luk) se veže u svežnje od 1,5 do 6 kg i potom pakira u sanduke različitih veličina.”

               Izmijenjene su odredbe vezane uz pripremu proizvoda za pakiranje kako bi se omogućila veća fleksibilnost prilikom odabira veličine pakiranja i uvažavanja novih tržišnih zahtjeva vezano uz pakiranje.

               —

               Tekst iz članka 9. stavka 4.:

                  „Najmanji broj glavica luka koje su potrebne za izradu pletenice je šest, bez obzira na njihovu veličinu. Broj glavica luka i njihova težina mora biti ujednačen za svaki tip pakiranja.”

               zamjenjuje se sljedećim tekstom:

                  „Najmanji broj glavica luka koje su potrebne za izradu pletenice je šest, bez obzira na njihovu veličinu.

               Osiguran je veći manevarski prostor za izradu tradicionalnih ‚pletenica’, tako da lokalni radnici mogu odrediti broj glavica luka i njihovu veličinu.”

               —

               Tekst iz članka 9. stavka 7.:

                  „Kada se stavljaju u prodaju, samoljepive etikete stavljaju se na mladi luk i svježi luk koji se veže u svežnje, te na luk za pohranjivanje ispleten u pletenice, na kojima je jasno prikazan logotip i zaštitni znak proizvoda.”

               zamjenjuje se sljedećim tekstom:

                  „Kada se stavljaju u prodaju, ljepljive (ili druge vrste) etikete stavljaju se na mladi luk te na luk za pohranjivanje ispleten u pletenice, na kojima je jasno prikazan logotip EU-a i zaštitni znak proizvoda. S druge strane, detaljna etiketa mora se staviti na svaki svežanj svježeg luka koji je zapakiran u sanduke, bez obzira na njegovu veličinu, koja prikazuje trgovački naziv poduzeća, logotip EU-a, zaštitni znak i vrstu proizvoda kako bi se jamčila njegova sljedivost te da bi proizvod bio u potpunosti prepoznatljiv.”

               Za svježi luk „Cipolla Rossa di Tropea Calabria”, zapakiran u svežnjeve, etiketa se mora pričvrstiti na svaki svežanj, navodeći trgovački naziv poduzeća, ilustrirani logotip EU-a, zaštitni znak i vrstu proizvoda. Kao takav, svaki svežanj mora imati etiketu koja navodi sve informacije koje su potrebne potrošaču kako bi on mogao ispravno prepoznati proizvod.

               —

               Ažuriraju se upućivanja na Uredbu (EEZ) br. 2081/92 koje sadržavaju specifikaciju proizvoda.

         PRILOG II.

      JEDINSTVENI DOKUMENT

   Uredba (EZ) br. 510/2006 (1)

      „CIPOLLA ROSSA DI TROPEA CALABRIA”

   EZ br.: IT-PDO-0105-0369-28.09.2011

      ZOI (X) ZOZP ()

   1.   Naziv

   „Cipolla Rossa di Tropea Calabria”
   2.   Država članica ili treća zemlja

   Italija
   3.   Opis poljoprivrednog ili prehrambenog proizvoda

   3.1.   Vrsta proizvoda:

               Razred 1.6.

               Voće, povrće i žitarice, svježi ili prerađeni

         3.2.   Opis proizvoda na koji se primjenjuje naziv iz točke 1.

   Zaštićena oznaka zemljopisnog podrijetla (ZOZP) „Cipolla Rossa di Tropea Calabria” označava glavice sorte Allium Cepa koje pripadaju lokalnim dolje navedenim ekotipovima, isključujući sve druge vrste. Imaju poseban oblik i rano oblikovanje glavica, koje je posljedica utjecaja fotoperioda.

               —

               „tondo piatta”: rani usjev,

               —

               „mezza campana”: srednji do rani usjev,

               —

               „allungata”: kasni usjev.

         Razlikuju se tri vrste proizvoda:

               „Cipollotto” (mladi luk):

                           —

                           boja: u rasponu od bijele do ružičaste i ljubičaste;

                           —

                           okus: sladak i blag;

                           —

                           veličina: vidjeti norme primjenjive na temelju popisa EU-a.

               „Cipolla da consumo fresco” (svježi luk):

                           —

                           boja: u rasponu od bijele do crvene i ljubičaste;

                           —

                           okus: sladak i blag;

                           —

                           veličina: vidjeti norme primjenjive na temelju popisa EU-a.

               „Cipolla da serbo” (luk za pohranjivanje):

                           —

                           boja: crveno-ljubičasta;

                           —

                           okus: sladak i hrskav;

                           —

                           veličina: vidjeti norme primjenjive na temelju popisa EU-a.

         3.3.   Sirovine (samo za prerađene proizvode)

   —
   3.4.   Hrana za životinje (samo za proizvode životinjskog porijekla)

   —
   3.5.   Posebne faze proizvodnje koje se moraju odvijati u određenom zemljopisnom području

   Sve faze proizvodnje za oznaku „Cipolla Rossa di Tropea Calabria”, od sijanja do berbe moraju se odvijati u zemljopisnom području proizvodnje.
   3.6.   Posebna pravila za rezanje, ribanje, pakiranje itd.

   Nakon berbe, glavice luka „Cipolla Rossa di Tropea Calabria” obrađuje se kako slijedi:

               —

               s glavica mladog luka mora se odstraniti vanjska kora s ostacima zemlje; njihove stabljike se tada režu na dužinu između 30 i 60 cm prije nego se vežu u male svežnjeve spremne za utovar u sanduke,

               —

               kada se luk jede svjež („svježi luk”), kora se odstranjuje s glavica i sve stabljike se režu na dužinu između 35 i 60 cm; luk se tada veže u svežnjeve težine 1,5 do 60 kg i utovaruje u sanduke različitih veličina,

               —

               u pogledu luka za pohranjivanje, glavice se polažu na zemlju u redovima, pokrivene lišćem i tada se ostavljaju da se suše od 8 do 15 dana tako da dobiju gustoću, otpornost i žarko crvenu boju. Jednom kad se osuše, s glavica se odvajaju dijelova koji su vidljivi iznad zemlje, ili ako se isti koristi za pletenje pletenica, tada dijelovi koji se nalaze izvan zemlje ostaju netaknuti. Najmanji broj glavica luka koje su potrebne za izraditi pletenicu je 6 glavica, bez obzira na njihovu veličinu. Taj luk se tada pakira u vreće ili sanduke, čija težina može iznositi do najviše 25 kg.

         Pakiranje se mora odvijati u području proizvodnje i može ispunjavati tradicionalne metode koje su ukorijenjene u tradiciji i lokalnom povijesnom folkloru, kako bi se osigurali da se proizvod može slijediti i provjeriti radi održavanja kvalitete proizvoda.
   3.7.   Posebna pravila za označivanje

   Pakiranje mora pokazati štampanim slovima dvostruko većim od drugih oznaka, napis ZOZP „Cipolla Rossa di Tropea Calabria”, dok navodi vrstu luka – „cipollotto”, „cipolla da consumo fresco”, „cipolla da serbo” – i zaštitni znak.
   Kada se stavljaju u prodaju, ljepljive (ili druge vrste) etikete stavljaju se na mladi luk te na luk za pohranjivanje ispleten u pletenice, koja jasno prikazuje logotip EU-a i zaštitni znak proizvoda. S druge strane, detaljna etiketa mora se staviti na svaki svežanj svježeg luka koji je zapakiran u sanduke, bez obzira na njihovu veličinu, koja prikazuje trgovački naziv poduzeća, logotip EU-a, zaštitni znak i vrstu proizvoda kako bi se jamčila njegova sljedivost te da bi isti bio u potpunosti prepoznatljiv.
   4.   Kratka definicija zemljopisnog područja

   Područje proizvodnje ZOZP „Cipolla Rossa di Tropea Calabria” sastoji se od zemljišta koje je pogodno za kultivaciju, koja obuhvaća sve ili dio upravnog područja sljedećih kalabrijskih općina:

               (a)

               pokrajina Cosenza:
               dio općina Fiumefreddo, Longobardi, Serra d’Aiello, Belmonte, Amantea;

               (b)

               pokrajina Catanzaro:
               dio općina Nocera Terinese, Falerna, Gizzeria, Lamezia Terme, Curinga;

               (c)

               pokrajina Vibo Valentia:
               dio općina Pizzo, Vibo Valentia, Briatico, Parghelia, Zambrone, Zaccanopoli, Zungri, Drapia, Tropea, Ricadi, Spilinga, Joppolo, Nicotera.

         5.   Poveznica sa zemljopisnim područjem

   5.1.   Posebnost zemljopisnog područja

   „Cipolla Rossa di Tropea Calabria” uzgaja se na pješčanoj ili djelomično pješčanom zemljištu prosječne gustoće koji sadržava ilovaču ili siltitna tla, smještenom uz obalni pojas ili uzduž rijeka i potoka. Unatoč njihovoj šljunčanoj strukturi, ova tla aluvijalnog podrijetla ne ograničavaju razvoj glavica luka. Obalna zemljišta vrlo su pogodna za uzgoj luka koji rano dozrijeva da bi se konzumirao svjež, dok je unutrašnjost, koja se sastoji od ilovače ili djelomično ilovastog tla pogodna za rast luka za pohranjivanje. Crveni luk se već dugo uzgaja i u obiteljskim povrtnjacima i na većim površinama te čini sastavni dio ruralnog okruženja, prehrane ljudi, lokalnih obroka i tradicionalnih recepata.
   Svojstva tla i klime na tom području udružila su se da bi učinila jedinstven proizvod , visoke kvalitete i priznat diljem svijeta.
   5.2.   Posebnost proizvoda

   „Cipolla Rossa di Tropea Calabria” poznata je po svojoj kvaliteti i organoleptičkim svojstvima kao što su nježnost glavica, slatkoća i laka probavljivost. Ova svojstva također omogućuju da se „Cipolla Rossa di Tropea Calabria” jede sirova, te nesumnjivo u većim količinama od uobičajenog luka.
   5.3.   Uzročna veza između zemljopisnog područja i kvalitete ili značajki proizvoda (za ZOI) ili posebne kvalitete, ugleda ili drugih svojstava proizvoda (za ZOZP)

   Zahtjev da se prizna ZOZP „Cipolla Rossa di Tropea Calabria” opravdava ugled i slavu proizvoda koji je očito rastao zahvaljujući različitim promidžbenim kampanjama, koje dokazuju povijesni i bibliografski izvori. Različiti povijesni i bibliografski izvori predlažu da je luk prvo uveden u sredozemni bazen i u Kalabriju od strane Feničana, a potom i Grka. Luk, vrlo cijenjen tijekom srednjeg vijeka i renesanse, smatrao se ključnim proizvodom za prehranu ljudi i za lokalno gospodarstvo; prodavao se ili izravno ili se prodavao i izvozio u Tunis, Alžir i Grčku putem mora. Nekoliko putnika koji su posjetili Kalabriju i Tirensku obalu između 1700. i 1800. spominju uobičajene „cipolle rosse” (crveni luk) u svojim zapisima. Luk je oduvijek bio dio ishrane poljoprivrednika i lokalne proizvodnje. Već 1905., tijekom puta na Kalabriju tijekom kojeg je posjetio Tropeu, Doctor Albert je bio iznenađen siromaštvom seljaka koji su jeli samo luk. Na prijelazu u dvadeseto stoljeće, uzgoj luka Tropea premjestio se iz malih vrtova i obiteljskih povrtnjaka i počeo se uzgajati na većim površinama. 1929. izgradnja akvadukta Valle Ruffa omogućila je navodnjavanje usjeva luka, što je poboljšalo prinos i kvalitetu proizvoda. Tijekom burbonskog razdoblja potaknuto je širenje uzgoja luka prema tržištima sjeverne Europe. Luk je ubrzo postao tražen i cijenjen proizvod, što dokazuje „Studi sulla Calabria” (studije o Kalabriji) iz 1901., koja se odnosi na oblik glavice i na crveni ovalni luk iz Kalabrije. Prvi statistički podaci prikupljeni o uzgoju luka na Kalabriji mogu se pronaći u enciklopediji „Enciclopedia agraria Reda (1936.–1939.)” (Poljoprivredna enciklopedija Reda). Jedinstvena trgovačka svojstva luka, koja osiguravaju njegov nacionalni ugled te također, iznad svega, njegova povijesna i kulturološka vrijednost u predmetnom zemljopisnom području (još uvijek prisutnom u trenutačnoj kulturnoj praksi poput kulinarstva, folklornih priredbi, svakodnevnih idiomatskih izraza) objašnjava zašto se ovaj proizvod imitira te zašto je njegovo ime izloženo krivotvorenju.

      Upućivanje na objavu specifikacije

   Nadležno ministarstvo pokrenulo je nacionalni postupak povodom prigovora objavom prijedloga za priznavanje ZOZP-a „Cipolla Rossa di Tropea Calabria” u Službenom listu Republike Italije br. 185 od 10. kolovoza 2011.
   Cijeli tekst specifikacije proizvoda dostupan je na sljedećoj internetskoj stranici:
   http://www.politicheagricole.it/flex/cm/pages/ServeBLOB.php/L/IT/IDPagina/3335
   ili alternativno:
   neposredno na početnoj stranici ministarstva poljoprivrede, prehrane i šumarstva (http://www.politicheagricole.it), gdje odaberete „Qualità e sicurezza” (u desnom gornjem kutu zaslona) i potom „Disciplinari di Produzione all’esame dell’UE”(specifikacije podložne pregledu EU-a).

      (1)  Zamijenjena Uredbom (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode.


title: Provedbena uredba Komisije (EU) br. 723/2014 оd 23. lipnja 2014. o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Nieheimer Käse (ZOZP)]

text:
               1.7.2014

               HR

               Službeni list Europske unije

               L 192/36

         PROVEDBENA UREDBA KOMISIJE (EU) br. 723/2014
   оd 23. lipnja 2014.
   o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Nieheimer Käse (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 53. stavak 2. drugi podstavak,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Njemačke za odobrenje izmjene specifikacije za zaštićenu oznaku izvornosti „Nieheimer Käse”, registriranu u skladu s Uredbom Komisije (EZ) br. 414/2010 (2).

               (2)

               Zahtjev se podnosi radi izmjene specifikacije kako bi sadržavala podrobnije informacije o udjelu kima, koji je neobvezan sastojak proizvoda.

               (3)

               Komisija je ispitala tu izmjenu i utvrdila da je opravdana. Budući da je izmjena manja u smislu članka 53. stavka 2. trećeg podstavka Uredbe (EU) br. 1151/2012, Komisija je može odobriti bez primjene postupka utvrđenog u člancima 50. do 52. te Uredbe,

         DONIJELA JE OVU UREDBU:
   Članak 1.
   Specifikacija za zaštićenu oznaku izvornosti „Nieheimer Käse” mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Ova je Uredba u cijelosti obvezujuća i izravno se primjenjuje u svim državama članicama.

      Sastavljeno u Bruxellesu 23. lipnja 2014.

            Za Komisiju,

            u ime predsjednika,

         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 119, 13.5.2010., str. 3.

      PRILOG
      Odobrava se sljedeća izmjena specifikacije za zaštićenu oznaku izvornosti „Nieheimer Käse”:

                  Način proizvodnje:
                  U rečenici „Smjesi se dodaje sol (2,5 – 3,5 %) i, po potrebi, kim (0,01 – 0,03) te se miješa sve dok se ne postigne ravnomjerna masa.” tekst u zagradama „(0,01 – 0,03)” poslije riječi „kim” treba zamijeniti tekstom „(0,1 – 0,3 %)”.

                  Obrazloženje:

                              Udruženje proizvođača dotičnog proizvoda, koje je podnositelj zahtjeva, ustvrdilo je da je tijekom 65 godina proizvodnje sira „Nieheimer Käse” udio kima uvijek iznosio 0,1 – 0,3 %.

                              Navođenje udjela („0,01 – 0,03”) u sažetku objavljenom u Službenom listu Europske unije temelji se na redakcijskoj pogrešci. Znak % koji je nedostajao dodan je u publikaciji Deutsches Markenblatt od 23. rujna 2005. Navođenje dodatnih nula iza decimalnog zareza dovelo bi do toga da bi se odgovarajući dodatak kima (samo jedna do tri desettisućinke ukupne mase) u proizvodu jedva mogao zamijetiti.


title: Provedbena uredba Komisije (EU) 2015/788 оd 20. svibnja 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               21.5.2015

               HR

               Službeni list Europske unije

               L 125/34

         PROVEDBENA UREDBA KOMISIJE (EU) 2015/788
   оd 20. svibnja 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. svibnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  74,3

                  MA

                  110,0

                  MK

                  101,3

                  ZZ

                  95,2

                  0707 00 05

                  AL

                  41,5

                  MK

                  57,0

                  TR

                  111,1

                  ZZ

                  69,9

                  0709 93 10

                  TR

                  128,9

                  ZZ

                  128,9

                  0805 10 20

                  EG

                  52,4

                  IL

                  70,8

                  MA

                  56,3

                  ZZ

                  59,8

                  0805 50 10

                  BO

                  147,7

                  BR

                  107,1

                  MA

                  111,5

                  TR

                  101,5

                  ZZ

                  117,0

                  0808 10 80

                  AR

                  91,3

                  BR

                  100,8

                  CL

                  138,3

                  NZ

                  126,3

                  US

                  189,0

                  UY

                  86,8

                  ZA

                  108,5

                  ZZ

                  120,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba komisije (EU) 2016/80 оd 13. siječnja 2016. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla [Σταφίδα Σουλτανίνα Κρήτης (Stafida Soultanina Kritis) (ZOZP)]

text:
               26.1.2016

               HR

               Službeni list Europske unije

               L 17/3

         PROVEDBENA UREDBA KOMISIJE (EU) 2016/80
   оd 13. siječnja 2016.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla [Σταφίδα Σουλτανίνα Κρήτης (Stafida Soultanina Kritis) (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 3. točku (b),
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Grčke za upis naziva „Σταφίδα Σουλτανίνα Κρήτης” (Stafida Soultanina Kritis) u registar objavljen je u Službenom listu Europske unije
                   (2).

               (2)

               Komisija je 26. lipnja 2014. zaprimila prigovor Robne burze grada Izmira (Izmir Commodity Exchange), Turska. Nakon tog prigovora 26. kolovoza 2014. poštom je dostavljena obrazložena izjava o prigovoru.

               (3)

               Komisija je ispitala prigovor i utvrdila da je opravdan u smislu članka 10. Uredbe (EU) br. 1151/2012. Ona je stoga dopisom od 26. rujna 2014. pozvala zainteresirane strane da provedu odgovarajuća savjetovanja kako bi se međusobno dogovorile u skladu sa svojim unutarnjim postupcima.

               (4)

               Dogovor među stranama nije postignut u roku.

               (5)

               Budući da nije postignut dogovor, Komisija bi trebala donijeti odluku u skladu s postupkom iz članka 52. stavka 3. točke (b) Uredbe (EU) br. 1151/2012.

               (6)

               Podnositelj prigovora tvrdi da zahtjev nije u skladu s uvjetima iz članka 5., članka 6. stavka 3. i stavka 4. i članka 7. stavka 1. Uredbe (EU) br. 1151/2012. Podnositelj prigovora smatra da karakteristike proizvoda nisu razlikovne s obzirom na to da su pedoklimatski uvjeti, koji su određujući element za kvalitetu proizvoda, jednaki kao i u Turskoj. Nadalje, riječi „sultan” i „sultaniye” etimološki potječu iz Turske (tj. iz Anatolije). Stoga bi naziv „Soultanina” trebalo pripisati Turskoj. Usto tvrdi da je proizvod pod nazivom „Aegean Sultana”, koji je sličan grožđici „Σταφίδα Σουλτανίνα Κρήτης” (Stafida Soultanina Kritis), u Turskoj upisan u registar kao zaštićena oznaka izvornosti te je postao zaštitni znak. Prema tome, uporabom riječi „Soultanina” u grčkom nazivu ugrozio bi se turski registrirani naziv, omogućilo nepošteno tržišno natjecanje i obmanulo potrošače. Naposljetku, riječ „Soultanina” ne može se upisati u registar jer je homonim s nazivom koji je već registriran. Zahtjev bi stoga općenito trebalo odbaciti.

               (7)

               Unatoč prethodnim navodima koje je dostavio podnositelj prigovora, ZOZP „Σταφίδα Σουλτανίνα Κρήτης” (Stafida Soultanina Kritis) trebalo bi upisati u registar iz sljedećih razloga.

               (8)

               Nije sporno da naziv potječe iz Anatolije. Međutim, s obzirom na to da je „Soultanina” zapravo postao naziv za sortu vinove loze koja se uzgaja u mnogim zemljama, ne povezuje se više s mjestom podrijetla. Pravno se stoga može odnositi na proizvod koji ne potječe iz Anatolije. „Soultanina” je već bila razvrstana kao sorta vinove loze u skladu s Uredbom Komisije (EEZ) br. 3800/81 (3), koja se sada stavlja izvan snage. U pravnom okviru koji se trenutačno primjenjuje, naziv „Soultanina” prijavljen je za sortu vinove loze, u skladu s člankom 63. stavkom 1. točkom (d) Uredbe Komisije (EZ) br. 607/2009 (4).

               (9)

               U pogledu specifičnih karakteristika grožđice „Σταφίδα Σουλτανίνα Κρήτης” (Stafida Soultanina Kritis) (ZOZP) u jedinstvenom dokumentu točno je i iscrpno opisana povezanost između specifičnih kvaliteta proizvoda i zemljopisnog područja. Odlikuje se velikom količinom šećera (najmanje 75 %) i niskom količinom vlage (najviše 16 %). Vapnenačka tla na Kreti omogućuju biljkama da daju plodove visoke kvalitete jer sadržavaju više šećera. Mala količina padalina i mnogo sunca tijekom srpnja i kolovoza, kada grožđe dozrijeva, pozitivno utječu na koncentraciju šećera. Kiša tijekom tog razdoblja dovodi do razrjeđivanja šećera u grožđu, što utječe na njegovu kvalitetu. Topla i suha klima te uranjanje grožđa u lužnatu otopinu prije sušenja dovode do brzog gubitka vode i istodobno do povećanja koncentracije šećera, čime se zaustavlja tamnjenje, što onda grožđicama daje karakterističnu boju. Robna burza grada Izmira nije pružila valjano obrazloženje kojim bi se ti navodi doveli u pitanje.

               (10)

               Turski proizvod „Aegean Sultanas” nije ZOI registriran u skladu sa zakonodavstvom EU-a. Nije posebno zaštićen u skladu s Uredbom (EU) br. 1151/2012. Konkretno, ne može se zbog njega spriječiti upis u registar naziva s kojim je homonim, u skladu s člankom 6. stavkom 3. Uredbe (EU) br. 1151/2012. U svakom slučaju, „Soultanina” nije naziv proizvoda koji je homonim s nazivom „Aegean Sultanas”.

               (11)

               Nije vjerojatno da će naziv „Soultanina” sam po sebi obmanuti potrošače o podrijetlu proizvoda, jer je opće poznat za sortu vinove loze koja se može uzgajati diljem svijeta. Osim toga, u ovom je slučaju naziv „Soultanina” popraćen zemljopisnim nazivom „Kritis”, čime se sprječava bilo kakva moguća zabuna u pogledu o podrijetla proizvoda.

               (12)

               Bez obzira na zaštitu dodijeljenu grožđici „Σταφίδα Σουλτανίνα Κρήτης” (Stafida Soultanina Kritis), naziv „Soultanina” može se i dalje upotrebljavati na području Unije, pod uvjetom da se poštuju načela i pravila njezina pravnog poretka.

               (13)

               U prigovoru nisu navedene precizne informacije o navodnom registriranom zaštitnom žigu. Ne spominje se zaštitni žig koji je Turska registrirala na području EU-a.

               (14)

               Iz prethodno navedenih razloga zaključuje se da bi naziv „Σταφίδα Σουλτανίνα Κρήτης” (Stafida Soultanina Kritis) (ZOZP) trebalo upisati u Registar zaštićenih oznaka izvornosti i zaštićenih oznaka zemljopisnog podrijetla.

               (15)

               Mjere predviđene ovom Uredbom u skladu su s mišljenjem Odbora za politiku kakvoće poljoprivrednih proizvoda,

         DONIJELA JE OVU UREDBU:
   Članak 1.
   Naziv „Σταφίδα Σουλτανίνα Κρήτης” (Stafida Soultanina Kritis) (ZOZP) upisuje se u registar.
   Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (5).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. siječnja 2016.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL C 101, 5.4.2014., str. 7.

      (3)  Uredba Komisije (EEZ) br. 3800/81 od 16. prosinca 1981. o utvrđivanju klasifikacije sorti vinove loze (SL L 381, 31.12.1981., str. 1.).

      (4)  Uredba Komisije (EZ) br. 607/2009 od 14. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označavanja i prezentiranja određenih proizvoda u sektoru vina (SL L 193, 24.7.2009., str. 60.).

      (5)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/1477 оd 11. kolovoza 2017. o izmjeni Uredbe (EZ) br. 1051/2009 o razvrstavanju određene robe u kombiniranu nomenklaturu

text:
               17.8.2017

               HR

               Službeni list Europske unije

               L 211/6

         PROVEDBENA UREDBA KOMISIJE (EU) 2017/1477
   оd 11. kolovoza 2017.
   o izmjeni Uredbe (EZ) br. 1051/2009 o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:

               (1)

               Uredbom Komisije (EZ) br. 1051/2009 (2) novo vozilo s četiri kotača opisano u prvom stupcu točke 2. tablice u Prilogu toj Uredbi razvrstano je u oznaku KN 8701 90 90.

               (2)

               U predmetu C-91/15 Kawasaki (3) Sud je presudio da je točka 2. tablice u Prilogu Uredbi (EZ) br. 1051/2009 nevaljan jer se njime predmetno vozilo razvrstava u podbroj 8701 90 90 kombinirane nomenklature iz Priloga I. Uredbi Vijeća (EEZ) br. 2658/87 (4), kako je izmijenjena Uredbom Komisije (EZ) br. 948/2009 (5), a ne u podbrojeve od 8701 90 11 do 8701 90 39 te kombinirane nomenklature.

               (3)

               Zbog pravne sigurnosti primjereno je iz pravnog poretka Unije ukloniti odredbe koje više nisu primjenjive. Odredba koja je proglašena nevaljanom stoga se treba izbrisati kako bi se izbjegle moguće razlike u razvrstavanju u carinsku tarifu određenih vozila te radi osiguravanja jedinstvene primjene kombinirane nomenklature u cijeloj Uniji.

               (4)

               Uredbu (EZ) br. 1051/2009 trebalo bi stoga na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   U tablici u Prilogu Uredbi (EZ) br. 1051/2009 briše se točka 2.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. kolovoza 2017.

            Za Komisiju,

            u ime predsjednika,

         Stephen QUEST

            Glavni direktor

            Glavna uprava za oporezivanje i carinsku uniju

      (1)  SL L 269, 10.10.2013., str. 1.

      (2)  Uredba Komisije (EZ) br. 1051/2009 od 3. studenoga 2009. o razvrstavanju određene robe u kombiniranu nomenklaturu (SL L 290, 6.11.2009., str. 56.).

      (3)  Presuda Suda od 22. rujna 2016., Kawasaki Motors Europe, C-91/15, ECLI:EU:C:2016:716.

      (4)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      (5)  Uredba Komisije (EZ) br. 948/2009 od 30. rujna 2009. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 287, 31.10.2009., str. 1.).


title: Provedbena uredba Komisije (EU) br. 171/2014 оd 20. veljače 2014. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Nocciola di Giffoni (ZOZP)]

text:
               25.2.2014

               HR

               Službeni list Europske unije

               L 55/3

      PROVEDBENA UREDBA KOMISIJE (EU) br. 171/2014
   оd 20. veljače 2014.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Nocciola di Giffoni (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Nocciola di Giffoni”, registriranu u skladu s Uredbom Komisije (EZ) br. 2325/97 (2) kako je izmijenjena Uredbom (EZ) br. 1257/2006 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije, povezana s nazivom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. veljače 2014.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 322, 25.11.1997., str. 33.

      (3)  SL L 228, 22.8.2006., str. 17.

      (4)  SL C 286, 2.10.2013., str. 7.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.6.   Voće, povrće i žitarice, u prirodnom stanju ili prerađeni

      ITALIJA
      Nocciola di Giffoni (ZOZP)


title: Provedbena uredba Komisije (EU) 2017/1465 оd 9. kolovoza 2017. o razvrstavanju određene robe u kombiniranu nomenklaturu

text:
                  12.8.2017

                  HR

                  Službeni list Europske unije

                  L 209/5

            PROVEDBENA UREDBA KOMISIJE (EU) 2017/1465
      оd 9. kolovoza 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 9. kolovoza 2017.

               Za Komisiju,

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

         PRILOG

                     Opis robe

                     Razvrstavanje
                     (Oznaka KN)

                     Obrazloženje

                     (1)

                     (2)

                     (3)

                     Uređaj (takozvana „bežična ploča za punjenje”) koji se sastoji od pretvarača s kabelom duljine oko 180 cm i ploče za punjenje. Kabel ima konektor za spajanje s pločom za punjenje. Ploča je okruglog oblika, visine približno 8 mm, promjera približno 80 mm i mase 51 g.
                     Pretvarač pretvara (ispravlja) izmjeničnu struju (AC – 240 V) u istosmjernu struju (DC – 12 V) te je izravno prenosi na ploču. Ta se istosmjerna struja u ploči pretvara (invertira) u izmjeničnu struju, koja se zatim pretvara u elektromagnetsko polje.
                     Uređaj je namijenjen bežičnom punjenju aparata. I ploča i aparat koji se puni opremljeni su tehnologijom „Qi”, koja je standard za bežično punjenje aparata. Bežično punjenje vrši se preko elektromagnetskog polja.
                     Vidjeti sliku (*1).

                     8504 40 90

                     Razvrstavanje se utvrđuje u skladu s općim pravilima 1, 3(c) i 6 za tumačenje kombinirane nomenklature i nazivima oznaka KN 8504 , 8504 40  i 8504 40 90 .
                     Funkcije uređaja (ispravljanje, inverzija i pretvaranje u elektromagnetsko polje) obuhvaćene su tarifnim podbrojem 8504 40 . Razvrstavanje u tarifni podbroj 8504 50  stoga je isključeno.
                     Razvrstavanje u oznaku KN 8504 40 30  kao statički pretvarači (konvertori) vrsta koje se rabi s telekomunikacijskim aparatima i za uređaje za napajanje strojeva za automatsku obradu podataka i njihovih jedinica isključeno je jer je pretvarač izmjenične/istosmjerne struje namijenjen napajanju različitih električnih aparata.
                     Budući da ni ispravljanje, ni inverzija, ni pretvaranje u elektromagnetsko polje uređaju ne daju bitnu značajku, on se mora razvrstati uz primjenu općeg pravila 3(c).
                     Uređaj se stoga razvrstava u oznaku KN 8504 40 90  kao ostali statički pretvarači.

            (*1)  Slika je samo informativne naravi.


title: Provedbena uredba Komisije (EU) br. 114/2014 оd 4. veljače 2014. o razvrstavanju određene robe u kombiniranu nomenklaturu

text:
               7.2.2014

               HR

               Službeni list Europske unije

               L 38/22

      PROVEDBENA UREDBA KOMISIJE (EU) br. 114/2014
   оd 4. veljače 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2014.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                  Monitor u boji sa zaslonom u tehnologiji tekućeg kristala (LCD) s dijagonalom ekrana približno 54 cm (21 inč) i dimenzijama (bez postolja) približno 37 × 47 × 7 cm s:

                              —

                              rezolucijom 1 200 × 1 600 piksela,

                              —

                              omjerom širine i visine 3:4,

                              —

                              razmakom između piksela 0,270 mm,

                              —

                              frekvencijom vodoravnog skeniranja od 31 do 76 kHz,

                              —

                              frekvencijom okomitog skeniranja od 49 do 61 Hz,

                              —

                              najvećom svjetlinom 250 cd/m2 koju je moguće podesiti,

                              —

                              ukupnim kutom gledanja (horizontalni i vertikalni) 170°,

                              —

                              omjerom kontrasta 550:1,

                              —

                              vremenom odziva 30 ms,

                              —

                              gumbima za paljenje i gašenje i upravljanje, uključujući odabir načina kalibracije.

                        Opremljen je sljedećim sučeljima:

                              —

                              DVI-I,

                              —

                              mini D-Sub,

                              —

                              jedan ulazni USB i dva izlazna USB priključka.

                        Monitor se može zakretati za najviše 90°.
                  Ima stalak s mehanizmom za naginjanje i okretanje te površinu otpornu na bliještanje. Može ga se i pričvrstiti na zid.
                  Proizvod je u skladu s normama za digitalne slike i komunikaciju u medicini (Digital Imaging and Communications in Medicine – DICOM), uključujući dio 14., što korisnicima omogućuje određivanje izuzetno preciznih vrijednosti gama, svjetline i vrijednosti temperature boja i zahvaljujući čemu monitor prikazuje stupnjevanje boja i nijansi sive boje s preciznošću potrebnom za medicinsku dijagnostiku. Monitor je namijenjen uporabi u zdravstvenim sustavima za prikaz radiografskih slika pri kliničkoj dijagnostici.

                  8528 59 31

                  Razvrstavanje se utvrđuje općim pravilima 1. i 6. za tumačenje kombinirane nomenklature i tekstom oznaka KN 8528, 8528 59 i 8528 59 31.
                  S obzirom na njegova objektivna svojstva, primjerice sukladnost s normama DICOM, što korisnicima omogućuje određivanje izuzetno preciznih vrijednosti gama, svjetline i vrijednosti temperature boja i zahvaljujući čemu monitor prikazuje stupnjevanje boja i nijansi sive boje s preciznošću potrebnom za medicinsku dijagnostiku, namjena je monitora da se kao medicinski zaslon rabi u medicinskim sustavima za prikaz radiografskih slika za kliničku dijagnostiku. Monitor se ne ubraja u monitore vrsta koje se rabi isključivo ili uglavnom u sustavima za automatsku obradu podataka iz tarifnog broja 8471. Razvrstavanje proizvoda u tarifni podbroj 8528 51 00 stoga je isključeno.
                  Budući da može prikazivati signale strojeva za automatsku obradu podataka na razini dostatnoj za praktičnu uporabu sa strojevima za automatsku obradu podataka, smatra se da monitor može prikazivati signale strojeva za automatsku obradu s prihvatljivom razinom funkcionalnosti.
                  Monitor se stoga razvrstava u oznaku KN 8528 59 31 kao ravni zasloni koji mogu prikazivati signale strojeva za automatsku obradu podataka s prihvatljivom razinom funkcionalnosti sa zaslonom u tehnologiji tekućeg kristala (LCD).


title: Provedbena uredba Komisije (EU) br. 292/2014 оd 21. ožujka 2014. o odobrenju pripravka 6- fitaze dobivenog od Trichoderma reesei (CBS 126897) kao dodatka hrani za perad, odbijenu prasad, svinje za tov i krmače (nositelj odobrenja: ROAL Oy)  Tekst značajan za EGP

text:
               22.3.2014

               HR

               Službeni list Europske unije

               L 87/90

      PROVEDBENA UREDBA KOMISIJE (EU) br. 292/2014
   оd 21. ožujka 2014.
   o odobrenju pripravka 6- fitaze dobivenog od Trichoderma reesei (CBS 126897) kao dodatka hrani za perad, odbijenu prasad, svinje za tov i krmače (nositelj odobrenja: ROAL Oy)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka 6-fitaze dobivenog od Trichoderma reesei (CBS 126897). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje pripravka 6-fitaze dobivenog od Trichoderma reesei (CBS 126897) kao dodatka hrani za perad i svinje te njegovo razvrstavanje u kategoriju dodataka „zootehnički dodaci”.

               (4)

               Europska agencija za sigurnost hrane (dalje u tekstu: „Agencija”) u svojim je mišljenjima od 11. rujna 2013. (2) i 9. listopada 2013. (3) zaključila da pripravak 6-fitaza dobiven od Trichoderma reesei (CBS 126897) u predloženim uvjetima uporabe u hrani za životinje nema negativan učinak na zdravlje životinja, zdravlje ljudi ili na okoliš te da može poboljšati iskorištavanje fosfora, probavljivost i mineralizaciju kosti ili proizvodnost pilića za tov i purana za tov. Ti se zaključci mogu primijeniti i na piliće uzgajane za nesenje i purane uzgajane za rasplod. Budući da se može smatrati da je način djelovanja dodatka sličan kod svih vrsta peradi, isti se zaključak može primijeniti i na manje značajne vrste peradi za tov ili peradi uzgajane za nesenje ili rasplod. Nadalje, Agencija je zaključila da pripravak može povećati mineralizaciju kosti, ilealnu probavljivost, iskorištavanje fosfora i proizvodnost nesilica. Ti se zaključci mogu primijeniti i na manje značajne vrste peradi uzgajane za nesenje. Agencija je zaključila i da navedeni dodatak hrani može poboljšati probavljivost fosfora, zadržavanje fosfora ili parametre proizvodnosti kod prasadi, svinja za tov i krmača. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjena pripravka 6-fitaze dobivenog od Trichoderma reesei (CBS 126897) pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim treba odobriti uporabu tog pripravka kako je naveden u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2014.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal (2013.); 11(10):3364.

      (3)  EFSA Journal (2013.); 11(10):3433.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  Jedinice aktivnosti/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: tvari za poticanje probavljivosti

                  4a19

                  ROAL Oy

                  6-fitaza
                  EC 3.1.3.26

                                 Sastav dodatka hrani

                              Pripravak 6-fitaza
                              dobiven od Trichoderma reesei (CBS 126897)
                              s najmanjom aktivnošću od:
                              u tekućem ili krutom stanju: 5 000 FTU (1)/g

                                 Karakteristike aktivne tvari

                              6-fitaza (EC 3.1.3.26)
                              dobivena od Trichoderma reesei (CBS 126897)

                                 Analitička metoda
                                  (2)

                              Određivanje pripravka 6-fitaze:
                              kolorimetrijska metoda koja se temelji na enzimskoj reakciji 6-fitaze na fitat: EN ISO 30024.

                  Perad osim ptica nesilica

                  —

                  250 FTU

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                              2.

                              Za korištenje u krmnoj smjesi koja sadržava više od 0,23 % fitinom vezanog fosfora.

                              3.

                              Preporučena najveća količina:

                                          —

                                          2 500 FTU/kg potpune krmne smjese za perad,

                                          —

                                          1 750 FTU/kg potpune krmne smjese za odbijenu prasad, svinje za tov i krmače.

                              4.

                              Radi sigurnosti pri rukovanju upotrebljavati zaštitu za dišne organe, naočale i rukavice.

                  11. travnja 2024.

                  Ptice nesilice

                  150 FTU

                  Odbijena prasad

                  500 FTU

                  Svinje za tov i krmače

                  250 FTU

         (1)  Jedan FTU je količina enzima koja oslobađa 1 mikromol anorganskog fosfata iz supstrata natrij fitata po minuti pri pH 5,5 i 37 °C.

         (2)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.


title: Provedbena uredba Komisije (EU) 2017/156 оd 17. siječnja 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Foin de Crau (ZOI))

text:
               31.1.2017

               HR

               Službeni list Europske unije

               L 25/3

         PROVEDBENA UREDBA KOMISIJE (EU) 2017/156
   оd 17. siječnja 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Foin de Crau (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Foin de Crau”, registriranu u skladu s Uredbom Komisije (EZ) br. 2325/97 (2) kako je izmijenjena Uredbom Komisije (EZ) br. 1509/2000 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Foin de Crau” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. siječnja 2017.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 2325/97 od 24. studenoga 1997. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 322, 25.11.1997., str. 33.).

      (3)  Uredba Komisije (EZ) br. 1509/2000 od 12. srpnja 2000. o izmjeni stavki u specifikacijama za nekoliko naziva navedenih u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 174, 13.7.2000., str. 7.).

      (4)  SL C 359, 30.9.2016., str. 12.